
Ĉe Sa Jarrenovigo 


Nia venonta Beneluks-Kongreso en GENT 

Mallonga Historia 8kizo pri la Urbo 


1) Ĝeneralaĵoj. 

Estas en la tempospaco de tri pe- 
riodoj ke en Okcident-Eŭropo la ur- 
boj ekestis. Unue la Romana periodo; 
due, la Mezepoko; kaj trie la deknaŭa 
jarcento. En la unua periodo estas 
diversaj kaŭzoj kiuj estigis ,‘urbojn 
(komerco, koloniigo fare de Romanaj 
eksmilitistoj ktp.). Dum la deknaŭa 
jarcento, la kolosa evoluo de la indu- 
strio faris tion. En la Mezepoko es- 
tas denove la komerco, ĉu la ekesto 
ĉu la reapero. En tiu epoko la komer- 
cistoj bezonis ĉefe du aferojn: trafi- 
kebleco kaj protektebleco. Tial ili 
ĉiam elektis restadlokon apud rivero 
aŭ vojo kaj samtempe apud fortika- 
ĵo. Tiu lasta povis esti aŭ kastelo 
aŭ eĉ natura fortikigita loko kiel in- 
suleto ekzemple. La fakto de granda 
malsekureco kaj manko de polico 
klarigas tiun lastan nepran kondiĉon. 

2) La antaŭurba periodo. 

Oni ofte faras la demandon pri la 
aĝo de iu urbo kaj ĉu tiu-ĉi urbo es- 
tas pli antikva ol tiu alia. En tiuj 
kazoj oni ne pripensas ke la urboj 
en la komenco estis preskaŭ ĉiam 
nur lokiĝoj de kelkaj personoj aŭ 
familioj sen iaj ajn ligiloji Je iu: 
momento, eksteraj kaŭzoj devigas ti- 
ujn personojn al komuna agado, kaj 
konsciigas ilin pri komunaj interesoj. 
Tiam alvenis la momento ke povas ek- 
esti urbo kun ĉiuj ĝiaj institucioj. 
En la kazo de Gent, oni trovis tie 
objekton el ia ŝton- kaj metalperiodoj. 
Tio estas tute natura. La kunfandiĝo 
de la du riveroj Skeldo kaj Leie faris 
ĝin destinita loko. 530 Km. da navi- 
geblaj akvovojoj. Rekta kontakto kun 
la Norda Maro. Sed tio al ni nenion 
fnstruas pri la graveco de la tiea hom- 
grupo. La nomo mem de la urbo 
estas sendube unu de la plej malno- 
vaj en Flandrujo. Unuafoje ĝi estas 
menciita en la 7a jarcento en rilato 
kun la Kristanigo de la regiono. Sed 


ankaŭ tio ne pruvas ke jam temas 
pri vera urbo. Ni scias ke Gent iĝis 
tiam humila komerco-centro. Ĝi dan- 
kas tion al la Sta. Bavo-abatejo kiu 
posedis terenojn kaj en Germanujo 
kaj en Anglujo. Tiu monahejo esti- 
gis la havenon Gent. 

En la daŭro de la 9a jarcento la 
Normannoj regule envadis Okcident- 
Eŭropon kaj detruis ĉion. Ili venis al 
Gent en 879 kaj starigis tendaron. 
La monahoj estis forkurintaj. Baldaŭ 
la terkulturistoj ankaŭ. La okupado 
finiĝis en 883. Tre malrapide la antaŭ- 
aj loĝantoj revenis. Sed la grafo de 
Flandrujo Baldŭino la lla estis aka- 
parinta ĉion, eĉ la terenon de la du 
abatejoj. Li konstuigis tie fortikaĵojn 
proksimume kie staras nun la fama 
Grafa fortikaĵo. Pli malfrue, kiam la 
urbo mem estis ĉirkaŭmurita, oni no- 
mis tiun unuan fortikigotan lokon: 
Oudburg (Malnova fortikaĵo) kaj tiu 
nomo restis ĝis hodiaŭ. Gent iĝis de- 
nove haveno kaj komerco-centro, nun 
ĉirkaŭ la fortikaĵo, pro sekurecmo- 
tivoj; la nuna legommerkato. Tiuj 
unuaj loĝantoj estis certe komercis- 
toj. Sed tre baldaŭ venis ankaŭ me- 
tiistoj diverspecoj kiuj trovis iaboron 
ekz. per la ŝipkonstruado. Poste oni 
konstruis kapaleton (kiu pligrandiĝis; 
la nuna Sta. Bavo-preĝejo). 941 La 
grafo Arnulfa 1-a rekonstruigis la du 
monahejojn, al kiuj li ankaŭ redonis 
la urban terenon. La Skeldo-rivero' 
estis la limo inter Flandrujo kaj Ger- 
manujo kaj Gent sur tiu limo, estis 
tre ofte en danĝera situaeio. Tio ŝan- 
ĝiĝis en la unua parto de la lla 
jarcento kiam Grafo Baldŭino IVa 
sukcesis akapari teritorion oriente de 
la Skeldo, enhavantan la landon de 
AALST. Gent, ne plu sur la landlimo, 
estis en pli granda sekureco. Nun, 
Gent rapide evoluis ĝis, por tiu tem- 
po, granda urbo. 

(daŭrigota) 

Drs. Fernand ROOSE, Brugge. 


Ni ĵus eniris novan jaron. Antaŭ 
kelkaj tagoj, ĉie en la mondo, la Es- 
perantistoj kunvenis iom pli solene ol 
kutime, okaze de la Zamenhoftago. 

Kaj en multaj lokoj, oni per paro- 
ladoj, deklamadoj kaj kantoj revokis 
antaŭ ĉies spiriton tiujn unuajn ja- 
rojn de nia movado, kiam nia Maj- 
stro staris ankoraŭ preskaŭ sola kaj 
tamen sukcesis antaŭenpuŝi la ideon 
pri universala lingvo, tiel senlace kaj 
forte ke, post malmultaj jaroj, ek- 
floris tiu bela movado, al kiu ni fie- 
ras aparteni. 

Sed post tiu realvoko al estintaj 
tempoj, ni ja, — ĉe Teniro de tiu ĉi 
nova jaro —, ankaŭ povas kaj devas 
pripensi la estonton. 

La antaŭaj du jaroj, — kun Mon- 
tevideo kaj Strasburgo, kie en UNES- 
KO kaj en EŬROPA ASAMBLEO, la 
plej eminentaj diplomatoj devis a- 
tenti la problemon de universala ling- 
vo kaj, pli speciale, la solvon kiun 
Esperanto proponas alportis al ni 
novan esperon. 

Kaj, se ni kuraĝas ankoraŭ iom 
akcenti niajn penadojn, precipe ĉe la 
oficialaj instancoj kaj streĉadi niajn 
fortojn por ke tiuj paŝoj, ĝenerale 
farotaj de la gvidantaj instancoj de 
nia movado, estu apogataj per tre lar- 
ĝa florado de nia ordinara propagan- 
da laboro, ni rajtas esperi, ke niaj pe- 
nadoj povos baldaŭ eniri novan vojon, 
tiun de la oficialeco kaj de la oficia- 
ligo. 

Sed ni pripensu ke, — en tiu mo- 
mento, — ni devos esti pretaj por res- 
pondi al eventualaj alvokoj, kiujn al 
ni faros tiuj oficialuloj, kiujn ni, ĝis 
nun, ĉiam mem klopodis alvoki, ofte 
iom vane. 

Tial ni, — jam ekde nun —, pretigu 
ĉiujn niajn fortojn, la efektivajn kaj 
la rezervajn, kiel oni diras en granda 
armeo antaŭ la fina batalo, kiu ankaŭ 
al ni devos alporti la finan venkon 
de paco kaj frateco. 

Maur. Jaumotte. 

U.N.E.S.CO. Novajoj 

Nur en 15 landoj la virinoj ne 
havas voĉdonan rajton 

La novembra numero de UNESCO 
Courier raportas, ke nur en 15 lan- 
doj la virinoj ne havas voĉdonan 
rajton. La unua lando, kiu donis al 
la virinoj tiun rajton, estis Novze- 
lando en la jaro 1893. Ĝis ia komen- 
ciĝc de la Unua mondmilito nur 3 
aiiaj landoj sekvis tiun ekzemplon. 
Hodiaŭ la situacio estas tute alia, pre- 
cipe en Eŭropo kaj en la Okcidenta 
parto de la mondo, kie nur Svislando, 
Liechtenstein, Paragvajo kaj Nikara- 
guo ankoraŭ ne donis al la virinoĵ la 
politikajn rajtojn. 

En sia lukto por la egaleco de la 
seksoj en edukado kaj profesiaj kari- 
eroj la virinoj devis kontraŭbatali la 
tradician opinion, ke ili estas malsu- 
pera sekso. Sed, laŭ ia Usona antro- 
pologo Prof. Ashley Montagu, en tiu 
aserto troviĝas pli da poezio ol da 
vero. Li skribas. „La scienca fakto 
estas, ke la virinoj estas laŭ la na- 
turo superecaj al la viroj kaj mi al- 
donas, ke por tio ni devas esti dan- 
kemaj..., ĉar en tiu fakto mi vidas 
la esperon de la mondo.” Laŭ Prof. 
Montagu la supereco de la virinoj 
montriĝas en jenaj aspektoj: 

Ili vivas pli Jonge: „Cie la virinoj 
povas atendi, ke ili vivos pli longe ol 
la viroj.” 

Ili estas pli sanaj: „La virinoj es- 
tas pli rezistaj kontraŭ la plej parto 
de malsanoj kaj resaniĝas de ili pli 
ofte ol la viroj...” 

Ili pli facile toleras la ŝokojn: „Dum 
la lasta milito montrlĝis, ke la viri- 
noj en karceroj kaj koncentrejoj re- 
zistis tiujn kondiĉojn pli bone ol la 
viroj. Preskaŭ ĉie, en ĉiu lando, je 
unu virina sinmortigo estas tri viraj 
sinmortigoj.” 

Ili estas pli inteligentaj: „Je la 
aĝo de 5 jaroj, kiam la plej parto 
de infanoj eniras en la lernejojn en 
Usono, la knabinoj estas mense du 
jarojn antaŭ la knaboj kaj konservas 
tiun avantaĝon dum la studjaroj.” 

Kial, d.o, tamen la mondo estas „vi- 
ra”? Prof. Maurice Duverger, fran- 
ca politika sciencisto, esploris la viri- 
najn politikajn kaj sociajn rajtojn en 
Norvegujo, Franclando, Germanujo 
kaj Jugoslavio. Laŭ li la kontraŭsta- 
ro de la viroj respondecas por tiu si- 
tuacio, sed tiu kontraŭstaro ne estus 
sukcesinta, se la virinoj estus montrin- 
taj pli fortan reziston. „La malgran- 
da influo de la virinoj en la gvidado 
de la ŝtato estas larĝe ŝuldata al la 
inerteco de la virinoj”, diras Prof. 
Duverger. 

En la sama numero de Courier, A. 
H. Hourani, lektoro en la Universitato 
de Oxford, informas pri la relative 
malmulte konataj ŝanĝoj, kiuj okazis 


Lingvo kaj Naciismo en Azio 


La freŝdataj okazintaĵoj en Hindujo 
kaj aliaj Aziaj kaj Afrikaj landoj 


en la pozicio de la arabaj virinoj. 
Nur en la plej postrestintaj regionoj 
ekzistas ankoraŭ poligamio, dum en 
ĉiuj aliaj ĝi malaperis same kiel la 
vualo. La revuo donas ankaŭ kelkajn 
novajn faktojn pri la virinoj „kiuj fa- 
ras nenion dum la tuta tago krom 
esti hejme”, nome la dommastrinoj. 
En Franclando, ekzemple, la dommas- 
trino laboras 70 horojn semajne. Es- 
ploroj montris, ke en Usono, Britujo, 
Belgujo kaj Franclando la dommastri- 
noj administras pli ol 60 %-ojn de la 
mono en tiuj landoj. 

La esploroj de UNESCO pri tiu ĉi 
dernando ne montras ke la virinoj 
troviĝas sur la vojo atingi la saman 
pozicion, kiun havas la ĉambuli-triboj 
en Nova Gvineo, kie la virinoj estas 
ekstere la tutan tagon kaj laboras tie 
por akiri panon al la familio, dum la 
viroj restas hejme, ludas la fluton kaj 
dekoracias sin per floroj. 

Latina Ameriko almilitas 
analfabetismon 

Du pluaj ŝtatoj de la Latina Ame- 
riko Bolivio kaj Ekvatoro — ali- 
ĝis al la grandskala kampanjo direk- 
tita al la foiago de analfabetismo. La 
kampanjo, lanĉita de la Organizaĵo de 
Amerikaj ŝtatoj celas interalie krei 
100.000 legocentrojn por novaj lernin- 
toj de ĉiuj aĝoj en 20 respublikoj de 
la Latina Ameriko. 

Usona muzeo televizios en koloroj 

Baldaŭ komenciĝos la televidaj el- 
sendoj en koloroj rekte el la galerioj 
de la Muzeo de Artoj en Boston. La 
direktoroj de la Muzeo asignis pli ol 
100.000 dolarojn por instali televidajn 
aparatojn ĉar ili opinias ke tiaj pro- 
gramoj povas havi por la televido la 
^aman signifon, kiun havis kaj havas 
la simfonio por la radio. La serio de 
ĉiusemajnaj elsendoj rekte el la muzeo 
komenciĝos per programo dediĉita al 
ĝia mondfama Azia kolekto. 

Laŭ UNESCO-Courier kaj 

U EA-Informservo 


Komuniko 

&-ano E. Bokarev MOSKOU T. 19 
VolKonka 18/2 Lingvistik-Instituto 
U.S.S.R. (Rusujo) 

ricevis de la registaro la permeson 
por starigi la unuan centron de espe- 
rantistoj en Moskou. 

Estus dezirinde ke multaj esperan- 
tistoj skribu al la Rusaj gesamidea- 
noj. Tio pruvus la viglecon de nia 
movado en la Okcidento. Cetere ni 
pensas ke multaj deziras havi kores- 
pondant(in)on en tiu lando. 


montris, ke ĉe ĉiu popolo la tcndenco 
al nacia lingvo estas nepre bezonata 
fazo en la evoluo al memstara ŝtato. 

Laŭ la Hinduja konstitucio art 343 
la hindia estas !a oficiala lingvo. 
Flanke de tiu, la angla restos uzata 
dum la unuaj 15 jaroj kiel la dua 
oficiala lingvo, almenaŭ en tiuj okazoj, 
kie ĝi estis uzata tuj antaŭ la komen- 
co de la konstitucio. 

Jam en 1953 tamen montriĝis ling- 
vaj malfacilaĵoj de alia karaktero. 
Estiĝis movado, kiu havis la tenden- 
con estigi apartajn ŝtatojn sur lingva 
bazo. Ĉe la formado de la nova ŝtato 
Hindujo oni ĝenerale konservis la 
anglan dividadon en administraj unu- 
oj. Hindujo tamen estas multlingva 
lando (laŭ la registara jarlibro de 1955 
oni parolas tie 845 lingvojn kaj dia- 
lektojn) kaj tiel okazis ke en regiono 
vivis tri popoloj kun tri diversaj lin- 
gvoj, kiuj estis regataj en kvara lin- 
gvo, plejofte angla aŭ alie hindia. 

Tia situacio kondukis al nova naci- 
ismo sur lingva bazo. Kvankam tia 
povis endanĝerigi la unuecon de la 
lando, registaro kaj parlamento tamen 
komencis ŝanĝi la administrajn unu- 
ojn en lingvajn unuojn. En la sudo 
oni ŝanĝis parton de la ŝtato Madras 
kie la popolo parolas telugu, al apar- 
ta ŝtato, Andra-ŝtato. Tio estas nur 
unua paŝo, ĉar oni parolas parte 
ankaŭ telugua en Hajderabad kaj ĉar 
la resto de Madras ankoraŭ estas du- 
lingva: oni parolas tie tamil kaj mal- 
aĵalam. Tiom longe kiom temis pri 
lingvaj grupoj de 20 milionoj aŭ pli, 
oni povas daŭrigi la principon. 

Ekzistas tamen ankoraŭ multe da 
malpli grandaj lingvaj grupoj kaj ek- 
zistas bezono je ĝenerala lingvo. Oni 
tamen eniris tiun ĉi vojon kaj en okt. 
1955 la ĵurnaloj sciigis, ke komisio de 
tri personoj prezentis projekton por 
reformi la limojn de la apartaj ŝtatoj 
de Hindujo. Laŭ la projekto la nom- 
bro de ŝtatoj malpliiĝos de 29 ĝis 16. 
Oni enkalkulis lingvajn, religiajn kaj 
ekonomiajn faktorojn. En kelkaj re- 
gionoĵ oni pleje akcentis la strategi- 
an faktoron. Kvankam do la lingva 
faktoro ne estas la nura decida, ĝi 
tamen ŝajnas esti tiel grava, ke la 
komisio avertas kontraŭ regiona apar- 
teco per la divido en lingvaj unuoj. 
Oni rekomendas daŭrigi la uzadon de 
la angla lingvo, almenaŭ ĉe la supera 
instruado. La enkonduko de Hindi tiel 
okazu, ke ne estiĝos vakuo kaj la 
supera instruado ne suferos domaĝon. 

Same kiel en Indonesio lingvoŝanĝo 
povas kaŭzi gravajn malhelpaĵojn en 
la universitata instruado. Tio ŝajnas 
al mi notinda fakto, ekz. por la plua 
evoluado de nia literaturo. 

Oni atendas ke la registaro akceptos 
la projekton preskaŭ senŝanĝita. 

41-a UNTVERSALA KONGRESO DE ESPERANTO 

ROPENIIAGO - (DANLANDO) 

4 aŭgiisto - 11 aŭgusto 195G 

N-ro 3 OFICIALA KOMCNIRO Januaro 1956 

ADRESO: 41-a Universala Kongreso de Esperanto, Kopenhago, Danlando. 
BANKO: Handelsbanken, Kopenhago, Danlando. 

POŜTGIRKONTO: 41-a Universala Kongreso de Esperanto, n-ro 97820 
Kopenhago, Danlando. 

ALIĜOJ: Validas la kotizo ĝis fino de marto: danaj kronoj 43,— edzino 
no 21,50, gejunuloj 14,50, studentoj 21,50. Individuaj membroj de 
UEA rajtas rabaton 7,—, edzino de kongresano 3,50. 

ALIĜILOJ: Bonvolu peti aliĝilojn ĉe via Landa Asocio. 

NOVA FAKA KUNVENO: Anoncis sin: Kristana Esperantista Ligo Inter- 

nacia, Druivenstraat 32, Den Haag, Nederlando. 

BLINDULA KONGRESO: En la kadro de la 41-a Universala Kongreso en 

Kopenhago okazos la 26-a Internacia Kongreso 

de blindaj esperantistoj. 

KONGRESA GLUMARKO: Bonvolu mendi ĝin ĉe via Landa Asocio aŭ rekte 

ĉe la 41-a Universala Kongreso de Esperanto, 

Kopenhago, Danlando. 

INFANA KONGRESETO: Esperanto-parolantaj infanoj ĝis 13 jaroj povas 

partopreni ĝin. Loka Kongresa Komitato tre re- 
komendas aliĝi multnombre al tiu nova aranĝo, kiu calas kuraĝigi la uzon 
de Esperanto inter infanoj. 

DUA BULTENO: Ĝi estos sendata al ĉiu kongresano en februaro kun ple- 
naj informoj pri loĝigado kaj ekskursoj. 

TIVOLI: Dum la tuta kongresa semajno la kongresanoj ĝuos senpagan 
eniron en la faman parkon „Tivoli”, en Kopenhago. 

ARTIKOLOJ: LKK petas vin sendi gazct-eltonnaĵojn pri la 4l-a Universala 
Kongreso aperintaj en naei-lingvaj gazetoj. 

Rekompense vi ricevos esperant-lingvan prospekton. 

STATI8TIKO: (ĝis fmo de decembro): Argentino 1, Aŭstralujo 3, Aŭstrujo 5, 
Belgujo 2, Brazilo 2, Rritujo 69, Ceftoslovakujo 1, Danlando 
171, Finnlando 6, Francujo 34, Germanujo 21, Hispanujo 11, Islando 7, Ita- 
lujo 39, Jugoslavio 39, Kanado 2, Nederlando 19, Norda Rodezio 1, Norve- 
gujo 39, Nov-Zelando 1, Svedujo 96, Svisujo 7, Turkujo 1, Usono 4. 

Sumo: 581 el 24 landoĵ (pasintjare 452 el 25 landoj). 

Gian Carlo Fighiera 
Konstanta Kongresa Sehretario 


GASTIGADO DE FRANCA ES- 
PERANTISTO 

La franca esperanta asocio G.E.E. 
(Grupo de Esperantistaj Edukistoj) 
deziras ricevi adresojn de esperantis - 
toj kiuj akceptus gastigi senpage dum 
unu semajno francan esperantiston. 
Reciproke ni sendos al vi adresojn de 
francaj esperantistoj kiuj estas pretaj 
akcepti vin sub samaj kondiĉoj. Por 
informoj, skribu al: 

S-ino Tresorier 7 , rue des Iris - 
BESANQON (Doubs) - Franc. 


kvankam en kelkaj regionoj oni tute 
ne estas kontenta. 

EI la antaŭa evidentiĝas ke ekzistas 
konflikto inter tendenco al regiona 
lingva naciismo kaj unu kunliga lin- 
gvo. Oni ne povas atenai ke la angla 
restos uzata kiel ligo inter la diver- 
saj ŝtatoj. Tiucele oni uzos pli kaj 
pli hindi-an. Dum la vizito de Krujĉev 
kaj Bulganin al Hindujo en nov. 1955 
oni parolis nur ruse kaj hindie, kio 
kaŭziis gravajn malfacilaĵojn al la 
ĵurnalistoj. 

En Pakistano samspeca evoluo oka- 
zas. La oficiala lingvo en la parla- 
mento ankoraŭ estas la angla, sed la 
kono de tiu ĉi lingvo malpliboniĝas 
ĉe la pli junaj parlamentanoj. Tio 
kaŭzis tendencon a! oficialigo de la 
diakktoj de Pakistano, antaŭ ĉio de 
Urdu en Okcident- Pakistano. En O- 
rient-Pakistano estas parolataj divcr- 
saj dialektoj: bengali, puŝto, sendhi 
kaj pundjabi, kiu diverseco kompre- 
neble malfaciligas solvon de la pro- 
blemo. 

Ankaŭ en Malako la naskiĝanta 
nacia konscio postulas unu nacian lin- 
gvon: malajan. Ĉe la unuaj ĝeneralaj 
elektoj en Malako (en julio 1955) unu 
el la programpunktoj de la du gran- 
daj partioj estis: enkonduko de mal- 
aja kiei nura oficiala lingvo. 

Kaj fine Indonesio. Ankaŭ ĉi tie la 
naskiĝanta naeiismo ek de la komenco 
estis firme kunligita kun batalo por 
propra nacia lingvo. La situacio ĉi 
tie malsimilas al tiu en aliaj Aziaj 
landoj. En Indonesio oni ne proklamas 
unu el la ĉefdialektoj kiel nacian kul- 
turlingvon, sed oni konstnaadas la t. 
n. bahasan indonesian surbaze de jam 
dumlonge ekzistanta „helplingvo„ mal- 
aja. Antaŭe nur helplingvo por ne- 
kulturaj celoj, kiel komerco, interri- 
lato kun servistoj k.t.p., ĝi devas nun 
iĝi lingvo riĉa je esprimiloj kaj ka- 
pabla servi kulturajn celojn en plej 
vasta senco de la vorto. Oni do tre 
konscie laboras por la konstruado de 
la lingvo. Same kiel en Izraeio nova 
konscie prilaborita lingvo ludas gra- 
van rolon ĉe la forĝado de nova po- 


pola unueco. 

Kvankam kompreneble la rezulto 
ankoraŭ ne estas tute klara, laŭ sper- 
tuloj oni povas konsideri la eksperi- 
menton sukcesinta. Prof. d-ro A. 
Teeuw, profesoro en la universitato de 
Utrecht, kiu vizitis la kongreson por 
bahasa indonesia en Medan, en 1954, 
diras, ke evidentiĝis, ke tiu ĉi lingvo 
praktike kaj principe ne plu estas 
problemo. Kaj tio signifas gravan pa- 
ŝon antaŭen sur la vojo al nacia unu- 
eco. 

Ĉie do en la vekiĝanta oriento oni 
povas konstati, ke same kiel en la 
Eŭropo de la Renesanco la nacia korl- 


scio estas forte ligita kun tendenco 
al propra kulturlingvo. La nombro 
de kulturlingvoj do nepre kreskos. 
Ju pli darsciencaj kaj aliaj kulture 
gravaj verkoj en tiuj ĉi lingvoj el- 
doniĝos, des pli pristudindaj ili iĝos. 

Ĉu la angla daŭre ludos gravan ro- 
lon ĉi tie, tio ankoraŭ ne estas klara. 
Dum 3a Azia konferenco en Ban- 
dung en 1954 evidentiĝis, ke la angla 
ankoraŭ estis la helplingvo en Oriento. 
La estonteco pruvos ĉu tio daŭros. 
Por la Esperanto-movado la tasko 
estos observi kaj pristudi la evoluon 
de la lingva situacio en Azio. 

H. G. 

NED. ESPERANTISTEN-VEREN. „LA ESTONTO ESTAS NIA” 

Alg*. Secretariaat, schr. cursus voor beginners en uitleendienst: 

Mej. A. C. H. van den Beek, P. C. Hooftstr. 90, Amsterdam-Z. 

Penningm.: B. J. J. Albers, 01ympiaweg 69III, Amsterdam-Z. Postrek. 34563. 
Adm.Ned.Esp.: P.M.Mabesoone, Pythagorasstr.l22, Amsterdam-O. 

Boekendienst: S. Mabesoone, Pythagorasstr. 122, Amsterdam-O. Postrek. 76915, 
Schr. cursus voor gevorderden: H. Appel, Z.O.-singel 5, Bergen op Zoom. 
Bibliotheek: E. A Koot, Joh. de Meesterstraat 12, Utrecht. 

Propaganda-dienst: H. Bakker, Van Tuyllplein 33/1, Amsterdam-Zuid, tel. 95320. 
Alg. Ned. Esp.Examen-comm.: Mej H. M. Mulder,Zilvermeeuwstr. 29 Badhoevedorp 
Cefdel. U.E.A.: J. Telling, Schietbaanlaan 106, Rotterdam. Postrek. 242619. 
Vic-ĉefd. F. Weeke, Zwolseweg 172 A, Diepenveen. Postrek. 822075. 


Uitslag Esperanto-examens 1955 

Geslaagd : 

Amsterdam, 19 Mei. 

Elementa diplomo. 

L. C. v. d. Berg, W. H. Brinkman- 
Meyer, J. de Bruijn, G. Oomkens, C. 
P. Westerveld, allen te Amsterdam. 

J. P. van Buren-Nagelkerke, H. M. 
den Held, A. v. d. Leer, J. W. Quispel- 
Adriaensen, allen te Rotterdam. 

E. A. L. Henneveld, H. Valkenburg, 
Den Haag. E. Valk, Zeist. C. M. Bur- 
ger, Haarlem. P. Barentsen, Umui- 
den N. Bosscher-de Boer, Amersfoort. 
N. Lutjeharms-de Vries, Zwolle. S. 
Kort, Lutjewinkel. G. J. v. Leeuvven, 
Vlaardingen. G. J. Sommeling, Arn- 
hem. J. de Ridder, Schiedam. 

Meza diplomo. 

S. L. C. Biesma, C. Kruis-Andel, Den 
Haag. M. C. v. d. Starre, IJmuiden. 
J. Leguyt, Krommenie. G. Hornstra, 
Borculo. P. J. v. Wijnen-v. d. Sanden, 
Zeist. A. C. A. v. Arum-de Groot, Gor- 
kum. A. M. den Haan, Leiden. 

Supera diplomo. 

J. L. Sutmdller-Boerlijst, Amster- 
dam. A. H. M. A. Reine, Eindhoven. 
H. v. Groeneveld-Kwakernaat, Rotter- 
dam. G. J. Sannen, Voorburg. J. v. 
Keulen, Vlaardingen. 

Utrecht, 29 October. 

Elementa diplomo. 

A. W. v. d. Berg, Hengelo (O). J. 
H. Derks, Utrecht. C. Mijnders, A- 
mersfoort. J, W. v. Laar, Maasbergen. 
M. P. Becker, Zeist. 

Meza diplomo. 

E. Borsboom, J. Buiisman, Den 
Haag. C. M. Burger, Haarlem. J. K. 
Hammer, Zaandam. H. F. v. Denzen, 
Beverwijk. G. A. Duits, Wormer. 

Supera diplomo. 

A. M. Buisman, Hillegom. 


NEDERLANDA TERITORIO 
DE LA UNIVERSALA 
ESPERANTO ASOCIO 

Mi petas la membrojn, kiuj anko- 
raŭ ne pagis la kotizon por la nova 
jaro kiel eble plej baldaŭ fari tion, 
prefere ĝire en la poŝtĉekonto No 
2426.19. 

La kotizoj estas: 

Membro kun jarlibro (MJ) F. 3,75 
Membro Abonanto (MA) F. 10 ,— 
Membro Subtenanto (MS) F. 15 ,— 
Patrono (P) F. 50 ,— 

Dumviva Membro (DM) F. 200 ,— 

Membroj de L.E.E.N. rajtas pagi 
F. 0,25 malpli en ĉluj kategorioj. 

Interkonsente kun la ĉefestraro 
de L.E.E.N. mi orgmiizos vaga - 
naran karavanon al la UNIVER- 
SALA KONGRESO en KOPEN- 
HAGO . La aliĝkotizojn vi povas 
trovi en la januara numero de 
Ned.Esp. 

Partoprenontoj en la karavano 
bonvolu kiel eble plej ĵrue anonci 
sin kaj post kiam ĝi estos preta , 
mi sendos la programon al ĉiu y 
kiu petas ĝin. 

J. Telling 

ĉefdelegito de U.E.A. en 
la Nederlanda Teritorio 
Schietbaanlaan 106-a 
Rotterdam 

Tel. 50871 Pĉk. 2^26.19 


LA VOJO. Nia sekcio en Leeuw- 
arden havis la bonan ideon, denove 
eldoni la jam delonge elĉerpitan kan- 
ton ,,LA VOJO”. La prezo estas po 
0,25 nederlanda guldeno aŭ egalvaloro, 
ekskluzive de la afranko. Ce mendo 
de minimume 50 ekzemplerojn la men- 
dinto ricevos 20 o/ 0 da rabato. Men- 
dojn kaj pagojn oni sendu al S-ro 
Y. P. Kingma, Koekoekstr. 8, Leeuw- 
arden, Nederlando, aŭ la pagojn en 
la ĝirkonton No. 3049 de la Amster- 
damsche Bank, Leeuwarden, aldonan- 
to „por Frisa Esperantista Rondo.” 


LA STUDANTO 

Jen la kompletaj vortoj de 

Ekzerco 28 A 

1: Esperanto estas la Lingvo Inter- 
nacia kreita de doktoro L.L.Z. 2: Es- 
peranton (rekta komplemento!) flue 
(adverbo!) parolas tre multaj person- 
oj (subjekto!). 3: En multaj intema- 
ciaj kongresoj Esperanto (subjekto!) 
jam montriĝis tre utila 4: Kiajn (ri- 
latas al la 3 sekvantaj substantivoj, 
do bezonas la pluralan formon) ku- 
raĝow, optimismon kaj entuziasmon 
havis d-ro Z. (subjekto!), kreante kaj 
propagandante (= dum li kreis kaj 
propagandis; do adverbaj participoj!) 
novan komunan lingvon. 5: Sendube 
li aŭdis multajn protestojn malreko- 
mend(ant)ajn kaj eĉ mokajn (adjek- 
tivoj aŭ adjektivaj participoj ri- 
latantaj al la antaŭa substanti- 
vo, al kiu ili kaze kaj nombre 
akordiĝu!). 6: Tamen la paca batal- 
anto ... daŭrigis la vojon elektitan. 
7: Ni. nuntempaj Esperantistoj, havas 
malpli malfacilajn (komparu frazon 
4) situacion kaj taskon. 8: Ni havas 
la lingvan projekton preta (objekta 
predikativo = bepaling van gesteld- 
heid) antaŭ ni kaj longan praktika- 
don malantaŭ ni. 9: Multaj registar- 
aj kaj oficialaj instancoj ... konsideras 
la lingvon internacian (epiteto!) apli- 
kinda (objekta predikativo!). 10: Des- 
pli dankaj ni estu al d-ro Z., kiu do- 
nacis al la homaro la relative (adver- 
bo!) facilan, praktikan kaj belson an 
lingvon (objekto!) Esperanto (apo- 
zicio). 

Jen la ĝustaj formoj de la enmet- 
endaj vortoj kun la numeroj de la 
frazoj de 

Ekzerco 27 B: 

1: arganoj. 2: haltigis. 3: arbitracio. 
4: asignas. 5: aresti. 6: aspektis. 7: 
artifikoj. 8: asertis. 9: asekuritaj. 
10: arogis (aŭ: -as; aŭ: -os). 

(daŭrigo sur paĝo 8) 


Ni vere gratulas nian sekcion ,,Fri- 
sa Esperantista Rondo” pro ĉi tiu 
bele kaj klare presista reeldono de 
la konata kanto „LA VOJO” kun la 
muziknotoj. Nun, kiam la vintra se- 
zono denove komenciĝas ni estas cer- 
taj ke en multaj sekciaj kunvenoj oni 
de tempo al tempo volas iom kanti kaj 
kion oni pli bone povas tiucele uzi ol 
unu el la plej belaj kantoj de Zamenhof ? 
Tial ni tre esperas ke multaj sekcioj 
havigos al si minimume kelkajn ek- 
zemplerojn. 


BIBLIOGRAFIO 

Flandra Ligo Esperantista. 

Trezidanto : Gerard Debrouwere , Magdalenastraat 29, Kortrijk . 

Sekretario: Maertens G., Pr. Leopoldstr. 51, St.-Kruis, tel. 331^5 (dumla ofichoroj). 
Kasistino : F-ino J. Ternjn, Raapstraat 7Jf, Gent. 

Bihlioteko : E. A. Koot, Joh. de Meesterstraat 12, Utrecht (Nederland ) 

U.E.A. peranto: Dr. F. Couwenberg, Koninginnelaan lJf, Blankenberge P.C. Jfl61.35. 
Bedakeio F.E. : Drs. Fern. Roose, Ste. Klaradreef 59, Brugge. 

Koresponda knrso; H. Pirennestr. 25, Gentbrugge. 


BENELUKSA ESPERANTO 
KONGRESO 

GENT - Pentekosto 1956 

Lok Kongresa fiomitato 

Prez. S.ro G. De Boes, jt-i.-es Cie* 
mentinal. 31, Gent. 

Vic.Prez. S.ro E. de Wolf, Joh. de 
Breukstr. 18, Haarlem; Nederland. 
Vic.Prez. S.ro J. Timmerman, Ouden- 
aardse stwg. 52, Zevergem. 

Sekr.ino S.ino A. Gruslet, Meersstr. 
40, Gent. 

Kas.ino F.ino J. Terrijn, Raapstr. 74, 
Gent. 

Anoj S.ino Van Wanseele, P. Fre- 
dericqstr. 27, Gent. 

S.ro V. Vanneste, Normaalsch.str. 
9, Gent. 

Kongresa P.ĉ.k. 1006.30 - Gent. 


De Guldensporemvedstrijd van de 
V.T.B. in 1956 

Kodenbach ter ere! 

Evenals dit reeds vroeger gebeurde 
wil ook in 1956 de Vlaamse Toeristen- 
bond de jeugd aanzetten tot het ge- 
bruik van een taal, die een hoger 
leven in Vlaanderen bevordert. 

Te dien einde wordt een wedstrijd 
„Rodenbach ter ere M uitgeschreven, 
waarvan de slotzitting en de prijs- 
uitreiking zullen plaats hebben op 
zondag, 15 juli 1956, te Antwerpen. 

De wedstrijd wordt interprovinciaal 
ingericht en zittingen worden gehou- 
den te Antwerpen, Brugge, Brussel, 
Gent en Hasselt. Gelijk hoger gezegd 
gebeurt de eindwedstrijd te Antwer- 
pen. De data worden tijdig in ons 
blad medegedeeld. 

Alle Vlaamse jongelieden (meisjes 
en jongens) tussen 18 en 24 jaar wor- 
den tot deelneming uitgenodigd. 

Kriteria: Taal (A.B.N.) 40 t.h.; keu- 
ze inhoud en vorm 40 t.h.; houding 
en voorkomen 20 t.h. 

Voorwaarden: voordracht, naar keu- 
ze, van een gedicht van Albrecht Ro- 
denbach; daarbij, gedurende ten hoog- 
ste drie minuten, een toespraak over 
Albreeht Rodenbach. 

Zeer mooie prijzen worden door de 
V.T.B. voor de wedstrijd geschonken 
en de winnaars zijn op 15 juli volledig 
de gasten van de bond. 

Inschrijvingen worden van heden af 
ingewacht op de V.T.B.-sekretariaten 
te Antwerpen, Brugge, Brussel, Gent, 
Hasselt, Kortrijk, Oostende en Roese- 
lare. 

Bestuur van de prijskamp: 

Voorzitter, 

Jozef van Overstraeten 

Sekretaris, 

Fonne Mannaerts. 


ANGULO DE LA KASISTINO 

Dua listo de Subtenantoj 

F.ino M. J. Top, Veurne fr. 150 ,— 
S.ro G. Broodcorens, 

Eppegem fr. 150 ,— 
S.ro Et. De Baets, Berchem fr. 150,~~ 

La jena numero estas la lasta, sen - 
data al la personoj, kiuj ne pagis sian 
kotizon antaŭ la mezo de februaro. 


Recensie: 

Ook voor 1957 gaf de VTB-VBA een 
muurkalender uit. Op fraai papier, 
ditmaal met afbeeldingen van wind- 
molens te Hulste, Landegem, Brugge, 
St. Maria-Horebeke, Messebroek, Kas- 
terlee enz. 

Dit mooie wandsieraad kost voor de 
leden V.T.B.-V.B.A. 20 frs., voor an- 
deren 25 frs. en kan aangeschaft 
worden in de V.T.B. boekhandels. 


G.u eltal am f ? 

En mia koPvibradas stranga sento, 
Tra mia koPsorĉlogas flagra flam f , 
Flamo enigma, ĉu amsentimento? 

Ne, mi deliras, ĝi ne estas am > . 

Ĉe mia koPŝveliĝas stranga larmo, 
Lin mi ofendis. Ve, li min evitas, 

Ĉu inter ni do rompiĝas la ĉarmo? 
Teda ĉagren'miajn manojn agitas. 

Kiel ekspliki? Nur frivola absurdo? 
Ĉu ne malbena stulV? Madbena eraP? 
Ridu, mi vagas kun kora perturbo 
Plende pentante pro neebla ripar 

En mia gorĝ’ sopiroj nun doloras, 

Ĉu ĝis revido? Longaj mornaj tagoj. 
Sed post bedaŭro espero fluoras 
Tra labirinto de tristaj imagoj. 


Ĉu pro konfuz y mi sensence ĉagrenas? 
Ĉu mi nur sonĝis? ĉu ĉi 

turmenVnur ŝerc’? 
Hh...Pro rea feliĉo mi preskaŭ svena^s 
Sentante la ĉarmon en rea konverĝ’. 

Kaj ĉe mia koro duoblas la flam 9 , 
Mi ne scias diri ĉu ĝi estas am f . 

Anna Meurrens 



Groepsleven 


„Paco kaj Justeco” BRUGE 

Onze groep vergadert zeer regelma- 
tig. Iedere eerste donderdag der 
maand bestuursvergadering. Te dier 
gelegenheid worden bij Mej. Simone 
De Konink het boerebrood en de Ar- 
dense worst ten zeerste geappreci- 
eerd, en sinds een paar keren ook de 
televisie-uitzendingen na de werk- 
zaamheden(!) Waardoor de echtelin- 
gen nu nog langer van huis weg blij- 
ven! De andere Donderdagen Espe- 
ranto-vverk. Telkens een grammati- 
kaal gedeelte verzorga door de voor- 
zitter. Dan wat oefeningen met soms 
het oplossen van een enigmo. Dik- 
wijls ook een voorlezing uit een of 
ander interessant werk b.v. uit Prof. 
Meillet: „Les Langues dans l’Europe 
nouvelle”, Ook interessante artikelen 
uit oudere Esperanto-tijdschriften bv. 
uit ,,La Pirato”. Dan volgt het be- 
langvvekkend nieuws naar voor ge- 
bracht door de ondervoorzitter. Onze 
groep bespreekt ook gewoonlijk de 
problemen die zich in de beweging 
vocrdoen zoals nu de „U.E.A.affaire.” 

Zaterdag 7-l-’56 hadden wij ons jaar- 
lijks Kerstfeest ten huize van de voor- 
zitter. Grote dank zijn wij verschul- 
digd aan Mevr. Iserentant en aan de 
juffr. De Koninck en Van Wezel voor 
het zeer vele werk en de schenkingen 
Door Greg. Maertens en Andre Du- 
marey werd op meesterlijke wijze een 
schets gespeeld door deze laatste zelf 
op rijm geschreven. Het deed ons 
denken aan het beste wat in de laat- 
ste tijd door de groep Toon Hermans 
werd voortgebracht. Mevr. Roose, de 
kampioene van de vrouwenemancipa- 
tie en nog veel meer, droeg een stuk 
voor over de waarde van de vrouw 
en de minvvaarde van de man. Het 
kabaal nadien tuit nu nog in onze o- 
ren(!) Het eten was prima en voor 
veel mindere prijs dan het weinige 
dat wij verleden jaar moesten kopen. 
De laatsten vertrokken zondag mor- 
gen rond kwart voor vier! Het is 
w y eer uiterst goed geweest. 







FLANDRA ESPERANTISTO 


La Gent'a 
MANNEKEN PIS 


E1 la Flandra Poezio 

Mi revas jam 

ilk droome alree) 

GUinO GEZELLE ( 1830 - 1899 > 


(laŭ teksto de S-ro A. Van de Walle, 
Estro de la Urba Turisma Oficejo). 

Legante la titolon multaj pensos ke 
ni fanfaronas ĉar ĉiuj scias ke nia 
ĉefurbo postulas la monopolon de tiu 
ĉarma kaj originala vireto por si! 

Ni konsentas, kaj tamen la ,,Arte- 
velde”a urbo havas la sian, sed je pli 
naiva maniero ol tiu de BrusseL 

Je konkurs-demando certe multaj ne 
scius respondi kie ĝi troviĝas. La 
knabeto cetere havas malmultan pre- 
tendon kaj restas tre modesta je 
malnova fasado ĉe la ankoraŭ pli 
malnova „Kraanlei”. 

Tamen ĝia historio estas interesa 
kaj apartenas al tiu rava serio da 
romantikaj kaj revemaj legendoj de 
la malnova Gent. 

La komika statueto troviĝas en la 
apudeco de la Grafa Kastelo, kon- 
struita en 1180 de Filipo de Eizaso. 
Tio ne estas hazardo kaj jen kial : 

Revenante de la Sankta Lando la 
grafo havis kun si malgrandan tro- 
viton kiun li amegis kaj estis edukita 
ĉe la kortego de la ĉarma grafino 
Elizabeto de Vermandois. 

Oni nomigis la knabeton Boudevvijn. 
Ĉar li ŝajnis posedi ĉiujn fizikajn kai 
moralajn kvalitojn, li tre rapide estis 
amata de ĉiuj. 

Iam, dum vizito al siaj vastegaj 
bienoj en Nord-Francujo, grafo Fi- 
lipo, ĥavante tre kolereman karakte- 
ron, havis egan disputon kun la abato 
de St Vaast. Temis pri interŝanĝo de 
fama relikvo de la abatejo kontraŭ 
alia kiun la grafo kunportis de la 
krucmilitoj. La abato rifuzis kaj tial 
grafo Filipo tiel koleriĝis pro tiu ku- 
raĝega kontraŭstaro ke li punbatis la 
religiulon pro lia bravegeco. ŝajnas ke 
pro tiu sakrilegio la ekleziulo tuj mal- 
benis la grafon eldirante „Vi estos 
trafita en viaj plej sinceraj korinkli- 
noj’\ Tiu malbeno veriĝis jam ĉe la 
hejmveno de la grafo: ĝi trafis la ple- 
ne senkulpan Boudewijn. Tiu sorto- 
bato rompis la kreskopovon de la kna- 
beto, kaj plie li perdis sian sindone- 
man kaj amindan karakteron. 

Kolerema kaj maliceta, li iĝis vera 
tirano por siaj ĉirkaŭantoj kaj ju 
pli li maljuniĝis despli li senĉese ĉag- 
renigis ilin. La knabeto degeneris en 
ega furiozulo. Oni pretendis ke li eĉ 
ekdrinkadis. Se en la kastelo oni abo- 
menis tion, ĉe la pli kontentigebla 
Gent’ anaro, tiaj liaj famo kaj popu- 
lareco kreskis. Liaj sennombraj ruza- 
ĵoj, ŝercprovokaĵoj kaj respektforge- 
saĵoj heroigis lin en tiu tempo de la 
ruzega „Reinaert” (la vulpo) kaj de 
la petolema „Tijl’\ 


Mi revas jam, mfan, pri vi } 
kaj pri la gajaj tagoj la tagoj 
dum kune fide spertos ni, 
forflugu tagoj, flugu pli, 
pri ĝojoj kaj pri plagoj. 


Mi revas jam, intan , pri vj, 
al mi neniom gravas, ne gravas 
la tera gust’ amara, ntir 
pri rkorp* atenta kaj statuF, 
ĉar la spirito bravas. 


Mi revas jam, mfan , pri vi; 
vi nokton trabatalis, batalis, 
sternitan de Fmalbonfarant' 
super la promesita land’: 
por vi ĝi senvualis. 


Iun tagon, kiel kutime, la festoj ĉe 
la reveno de Krucmilitintoj komencis 
per festa sekvantaro. Ekleziaj kaj 
urbaj estroj partoprenis kaj la aro 
foriris de la „Sta V T eerle” preĝejo ĉe 
la „Oudburg”. ĉe la komenco estis 
Grafo Filipo kaj lia edzino kaj sekvis 
la altranguloj de la kortego, la burles- 
kuloj kaj minstreloj, ĉiuj ceremonie 
vestitaj. Ankaŭ ia eta Boudewijn, sub 
gardo de sia intendanto, partoprenis 
tiun unuan parton. Oni esperis ke la 
religia ceremonio havu ian edifan in- 
fluon sur la princa aĉulo. 

Sed, Ho ve! Estis vana espero. Bou- 
dewijn montriĝis tiun tagon eĉ pii 
malĝentila ol iam: li nur celis ridegi 
la modeste surgenuiĝintan popolaron 
pere de novaj grimacoj kaj aŭdaca- 
ĵoj. Kiel ĉiam li sukcesis senrespekte 
ridigi la piajn rigardantojn kaj, fiera 
pro tiu sukceso, li iĝis tro-kuraĝa. 
Veninte ĉe la „Kraanlei” li ankoraŭ 
intencigis la gajecon pretendante ke li 

surloke devis. Lia pia estro ne suk- 

cesis komprenigi lin ke ne decis je tiu 
loko kaj momento; la juna aĉulo, je 
ĉies konsterniĝo, levis sian multekostan 
damaskan vestaĵon kaj vide al la alve- 
nanta sekvantaro, sin metis en la pozo 
kiu famigis lin. La tuta impona aro 
da nobeloj, korteganinoj kaj magistra- 
toj parade marŝis preter la senhonta, 
ridetanta eta senseriozulo. La alt- 
ranguloj, la Urbestraro kaj skabenoj 
de Gent, la religiuloj ĉiuspecaj pre- 
terpasis kaj ŝajnigis malestiman indi- 
ferentecon aŭ ŝajne ne estis ĝenataj 
de tiu senhonta parado. 

Tamen dum la preterirado de la 
civila parto la eksceso de rid-krioj 
atingis la plej altan gradon. Kiam 3a 
tuta sekvantaro preteriris kaj eksilen- 
tiĝis, tiam oni aŭdis nur la freŝan 
ŝprucadon de la akveto kiu senhalte 
fluis al la „Leie”. 


Mi revas jam, infan\ pri vi, 
kaj mi surstrate pasos, mi pasos 
pcrtante ka?e en anim* 
esperapogan penson: vin, 
vin Dio al mi lasos. 


trad. H. Vermuvten 


Tuj kiam la sekvantaro ree estis je 
sia elirejo, la gardisto de la knabeto 
iris serĉi lin kaj, oh, mirindaĵo, trovis 
lin tie ŝtoniĝinta!... Grafo Filipo a- 
vertite, tuj venis surloke kaj ekvi- 
dante tiun nekredeblan transiĝon, ek- 
ploregis. Kompatemuloj petegis la 
grafon pri la ŝtonetulo por ĝin mon- 
tri eterne al la popolaro kaj lokigis 
ĝin ĉe la fasado de malnova domo 
vidalvide de la loko kie la ŝtoniĝo o- 
kazis. Ek de tiam ĝi tie spitas pluvon 
kaj venton aŭ sunumas sian molkar- 
necon ĉe la suna vetero. 


Oni asertas ke grafo Filipo, trafita 
de tiu miraklo, duan fojon partopre- 
nis la krucmilitojn kaj glore pereis 
post kiam la abato de St Vaast par- 
donis al li. 

Nun ke vi konas la historion de la 
Gent’a „Manneken Pis”, vi certe iros 
ĝin admiri kaj vi nekontesteble ankaŭ 
asertos ke pro ĝia arkeologia valoro 
estus pli bone por la urba beleco for- 
igi ĝian figfolion kaj redoni al ĝi 
la akvoŝprucadon kaj meti la tuton 
kontraŭ malnova fasado, ekz., aŭ sur 
ĉarma placeto; ĝi iĝus plia allogaĵo 
en la malnova GENT!! 

Marvojago de Botelo 

La 21an de Julio 1951a mi forlasis 
ŝipe la insulon „Terschelling M *). Mia 
valizo estis plenplena, sed ne nur pro 
la ordinara pakajo. Ne, mi kunportis 
kvin botelojn. 

Post proksimume 20 minutoj da ve- 
turado la ŝipo ekruladis kaj ektangis. 
Ĝi venis en la markolon „Vlie”. Vlie 
kunligas la Waddenmaron al Nord- 
maro. 

Kun miaj boteloj mi iris ferdeken 
kaj ĵetis la botelojn en la „malsekan 
elementon”. 

Jam antaŭe mi klopodis forĵeti bo- 
telon en la maron ek de la strando, 
sed la ondoj ĉiam redonis la botelon 
sur la strandon. 

Mi kalkulis, ke la fluo tra Vlie estas 
norden la sekvantan tagon. Do, se mi 
ĵetus botelojn en Vlie-n, mi havus la 
sanĉon ke ili drivus Nordmaren. Mi 
preparis leteretojn por kvin boteloj, la 
plej bonajn en 6 lingvoj en la plej bo- 
najn botelojn, la pli malgrandajn en 
la malpii bonajn botelojn. 

Kiam mi ĵetis la 21an de julio la 
botelojn enmaren, mi opiniis ke la plej 
granda eblo estas, ke ili alflosos sur la 
strandojn de la insuloj Vlielando kaj 
Terschelling aŭ eble Tekselo aŭ Ame- 
lando. Se ili havus feliĉon ili eble 
vizitus Germanion. Sed kiel granda 
estis mia miro, kiam en Septembro 
1952a mi ricevis leteron el Francio ke 
tie alflosis botelon. 

Iu sinjoro Toupet el Montrouge pa- 
sigis la ferion en Bretagne. 

La 20an de Aŭgusto 1952a, li pro- 
menis sur la strando de la duonin- 

sulo „Penthievre” **), kaj. kion 

alportis tie la maro al li? Botelon! 
Sed estis io en tiu tootelio: letero! 
S-ro Toupet sekigis ĝin kaj legis je 
elprenis la leteron. Montriĝis, ke la 
botelo estis tute seka interne. Nur 
la papereto en ĝi estis iom humida. 
S-ro Toupet sekigis ĝin kaj klegis je 
sia miro, ke tiu botelo venis el „les 
Pays Bas”. Ĝu spritaĵo aŭ seriozo? 
S-ro Toupet konsideris ĝin serioza, kaj 
li ne eraris. 

Post 1 jaro + 1 monato — 1 tago la 
poŝtbotelo finis sian marvojaĝon. 

Ĝar troviĝis en ĝi nur malgranda 
papereto (hazarde ankaŭ france, mi 
povis konkludi ke ĝi estis unu el la 
malpli bonaj boteloj. Poste la trovinto 
konfesis tion: ĝi estis bierboteleto. 

Mi skribis al K.N.M.I. (Reĝa Ne- 
derlanda Meteorologia Instituto) fako 
„Oceanografio kaj Mara Meteorologi- 
o”. Oni respondis, ke oni treege ŝatas 
ekhavi miajn raportojn pri la vojaĝo. 
Mi sendis detalajn informojn kaj post 
kelka tempo ricevis vojaĝpriskribon 
de sinjoro Groen, adjunktdirektoro de 
la fako „Oceanografio kaj Mara Me- 
teorologio. 

Li skribis i.a.: 


Egipta Paro vizitis Nederlandon kaj Belgujon 


Farante tra-eŭropan vojaĝon, antaŭ 
ne longe vizitis nin ges-roj Joussef 
el Aleksandrio, kiu restadis en Neder- 
lando por revidi parencojn kaj gea- 
mikojn ĉar s-ino Rosa M. Joussef- 
Strobbe estas de nederlanda deveno 
kaj meritplena eks-kunlaborantino en 
la Haga sekcio de L.E.E.N. Ambaŭ 
vizitis ankaŭ belgajn urbojn kaj gru- 
pojn. 

Samideano Inĝ. Mohamet Joussef, 
ŝtata ŝipkonstru-inspektoro spertis ĉe 
ni koran akcepton, ankaŭ (komprene- 


„Ekzistas du eblecoj. Ambaŭ estas 
neprobablaj, sed la vojaĝo montras, ke 
en la naturo kelkfoje okazas la mal- 
probabla. 

La unua ebleco estas, ke la botelo 
drivis en la Sudan Nordmaron, tiuoka- 
ze konjekte laŭ la angla flanko, poste 
tra la Markolo de Calais glitis, kvan- 
kam la fluo estas plej ofte nordorien- 
ten, sed kie oni observas kelkfoje — 
dum fortaj nordokcidentaj ĝis nordaj 
ventoj en Nordmaro — transporton en 
la alia direkto. 

Ankaŭ en la Markolo de Dover la 
fluo estas plej ofte nordorienten sed 
loke precipe apud la bordoj —- aŭ por 
nelonga tempo sub influo de la vento, 
la fluo estas kelkfoje alidirekta. Tiu 
ĉi vojaĝo estas proksimume 1300 km. 
La alia ebleco estas: 

Unue norden tra la Germana Gol- 
fo ***) kaj laŭ Sud-Norvegio, poste 
transiri al Skotlando. Sed tiam reve- 
nas la neverŝajna: Norde kaj okci- 
dente de Skotlando, la fludirekto es- 
tas plej ofte nordorienten. Sed an- 
kaŭ tie ĉi esceptoj (lokaj kaj dum- 
tempaj) povas konfirmi la regulon. 
Poste la botelo drivus tra la Atlantiko 
al la Golfo de Biskajo. Ĝi tiu vojaĝo 
estas proksimume 3500 km. longa. 

Kiu el la du eblecoj estas pli ver- 
ŝajna estas malfacile direbla. Ne de- 
pendis de la distancoj de la du eblaĵoj. 
Kelkaj maroficiroj konsideras la duan 
vojaĝeblecon pli probabla ol la unuan. 
En 13 monatoj multo povas okazi. Se 
la botelo brave super la akvo elstarus, 
la vento povus movigi ĝin kelkfoje 
ankaŭ kontraŭflue. 

K. Ruig. 

*) Terschelling: posicio: 53o-23' Nor- 
da Latitudo, 5 o-15’ Orienta Long- 
itudo. 

**) Penthievre: 47 o-30' N.lat., 3 o-06’ 
W.long. (Quiberon) W signifas 
„okcidento”. En la Navigacio oni 
uzas „W” kiel mallongigo de la 
vorto okcidento. Ĝi do ne estas 
litero, sed signo, same kiel X, Y 
kaj grekaj literoj en la matema- 
tiko. 

***) Deutsche Bucht: 53-56 N.lat., 
8-30 O.long. 


ble) en la ŝipkonstruejoj. Estas ko- 
nate ke Egiptujo mendis antaŭ kel- 
kaj jaroj diversajn ŝipojn ĉe la neder- 
landa industrio, kies liverado akiris 
tiom da kontento de la mendintoj ke 
ni povis legi en la decembraj gazetoj 
pri nova mendo farita de la Egipta 
Registaro nun por specialaj ŝipoj cele 
la tehnikan bontenadon de la Alek- 
sandriaj havenoj; mendo kiu sumi- 
ĝas pli ol kvar milionojn da guldenoj. 

Enkondukata de s-ro C. J. Keur de 
la Ministerio por Sociaj Aferoj kaj 
Publika Sano ges-roj Joussef vizitis 
inter alie la internacie bone konatan 
Gero-fabrikejon en Zeist (entrepreno 
kun 1800 kunlaborantoj) kiu produktas 
la arĝentan kaj blankmetalan manĝi- 
laron kaj la tablo-bezonaĵojn de res- 
toracioj en kaj por la grandaj ŝip- 
veturkompanioj. 

La direkcio de la Gero-fabrikejo, en 
la persono de s-ro J. W. Meenhorst 
dignastile akceptis la gastojn kaj 
montrigis la entreprenon; poste sek- 
vis amika renkonto en la hejmo de 
s-ro Meenhorst kie lia edzino gracie 
prezentis bongustan vespermanĝon. 

Sekvis ankaŭ interkonatiĝo kun la 
Tehnika Lernejo en Utrecht (unu el 
la plej grandaj lernejoj en sia specoj 
en la lando) kies subdirektoro s-ro G. 
H. Koudijs, prezidanto de la Utrechta 
sekcio de L.E.E.N. bonvenigis la gas- 
ton, kiu kiel komisionano por Tehnika 
instruado en Egiptujo alte ŝatis tiun 
bonan okazon esperantiingve interpa- 
roli pri sistemoj kaj metodoj. Vere, 
tiu vizito estis bonega okazo atesti 
pri la internacia praktikeco de Espe- 
ranto ankaŭ por la araba lingvo-teri- 
torio, la vizitanto rimarkis. 

Dum la rondiro tra la kursoj la 
renlionto kun s-ro A. van Wijnen, kiu 
montris en la klaso la esperantling- 
van interesiĝon de lernantoj, tuŝis la 
eksterlandan gaston. 

Afabla invito ankaŭ atingis Inĝ. 
Joussef de s-ro R. Slot, subdirektoro 
de la Komunuma Tehnika Servo de 
Zeist por fari samideanan viziton al 
la ĵus finkonstruitaj grandaj betonaj 
tre modernaj instalaĵoj por purigo de 
kloaka fluidaĵo en la regiono. Jam 
pli ol 100 inĝenieroj vizitis en la 
antaŭaj semajnoj tiun tehnikan nova- 
ĵon en la mezo de la lando. 

Sekvis en kontakto de s-ro Keur 
ankoraŭ diversaj aliaj interkonatiĝoj 
(al Laborejoj por invalidoj; al fakin- 
struejoj por plenkreskuloj k.t.p.- an- 
kaŭ tie esperantlingvaj renkontoj!) 

Post plenokupita periodo de restado 
en nia lando ges-roj Joussef revoja- 
ĝis hejmen, petante esprimi en Ne- 
derlanda Esperantisto siajn plej ko- 
rajn salutojn al la nederlandaj gesa- 
mideanoj. 

KOMUĴNIROJ DE LA LIBRO-SERVOJ 



gld. 

fr. 

Kontralte (M. Boulton) nova poemaro 

7.20 

90. 

Koko krias jam (Szilagp) novelaro 

7.20 

90.— 

El la Maniko (R. Rosetti) ,, 

7.20 

90.— 

Bagatelaro (Rosbach) ,, 

J+.— 

55.— 

Morto de Trajno ( Crofts ) detektiva romano bind. 

5.S0 

70.— 

Miru, Pensu, Ridu ( Bennemann) varia enhavo ,, 

5.A0 

73.— 

Vagabondo kaj Sinjorino (Rloepfjer , y 

S. 

45.— 

Anstataŭa Edzino ( Maxwell) ,, 

3. 

45.— 

La Alia Pasinteco ( Bulthuis) ,, 

5.— 

78.— 

Krcdu min Sinjorino ( C. Rosetti) ,, 

540 

73.— 

La Normandaj Rakontoj (Maupassant) ,, 

12.— 

150.— 

Gosta Berling (Lagerlbf) ,, 

11.— 

165 - 

La Princo kaj Betty (Wodehouse) ,, 

1.20 

15.— | 

La Tempo-maŝino (II. G. Wells) 

1.20 

15.— ! 

La Virineto en Bluo (Stuttard) 

2.J)0 

30.— J 

Brulanta Sekreto y (Zu>eig) 

240 

30.— ! 

Kiso de la Reĝino (I. Najivin) 

240 

30.— 

Nova A.B.C.Libro (N. Rimanto) 

0.60 

7._ 

Vivo de Zamenhof (Privat) bind. 

3.25 

40.-- 

Premiaj Romanetoj (verkitaj de konkursintoj) 

0.60 

8.— 

Komercaj Leteroj (Pruissen) 

1.20 

15.— 

Esperanto in 20 lessen (Bakker) 

8 .— 

45.— 

Sub la verda Slandardo (Korte) 



Rektmetoda kurso por infanoj, Laborilo I 

0.80 

12.— 

Laborilo 11 

1.— 

15.— 

Gvidilo 

2.50 

37.— 

Gramofondisko kun salutparoloj de la Universala 



Kongreso de Esperanto, Bologna 1955. 175 mhn. 



Nerompebla. 45 RPM. 

5.— 


Mendu ĉe: 



Libro-Servo LEEN, Pgthagorasstraat 122, Amsterdam-O. 

| 

Flandra Esperanto-Instituto, Blankenberse Steenvceg 72, Brugge. 

[ 

Belga Esperanto-Instituto, Oostenstraat 26, Antvoerpen. Pck. 168958. 


Daŭrigo de paĝo 4 
NOVAJ EKZERCOJ: 

Ekzerco 29 A: 

Metu ĉiun el la sekvantaj 10 vortoj 
en la ĝustajn frazon kaj formon: 
kolero; koloro; kulero; ekrano; kran- 
o; rano; serĉi, ŝerci; skerco; sperto. 
1: Kiam s-ro Altatono manĝis supon, 
la — tremis en lia mano. 2: Li estis 
dononta koncerton kaj lia bildo estis 
aperonta sur la — de la televidilo. 
3: Pro nerveco lia vizaĝo havis palan 
—. 4: Kiam la preskaŭ bolanta supo 
tuŝis lian langon, ekbolis en lia animo 
la —. 5: Li kuris kun la telero al la 

— kaj fluigis en la teleron malvar- 
man akvon. 6: Tiam la supo estis tiom 
malvarma, ke — povus naĝi en ĝi. 7: 
Lia sprita edzino volis — pri lia 
stranga konduto, sed tamen silentis. 
8: Ŝi havis la —, ke en tiaj momentoj 
li ne komprenas bonhumoraĵon. 9: Li 

— siajn muzikaĵojn kaj veturis al la 
koncertejo. 10: Post kelkaj seriozaj 
komponaĵoj li ludis gajan —. 

Ekzerco 28 B: 

Metu la interkrampajn verbojn en 
la ĝustan formon, aldonante la sufik- 
son aŭ ,,-ig-” aŭ ne aŭ formante 


el ili aktivan aŭ pasivan participon 
adjektivan aŭ adverban: 

1: La malnova jaro (fini). 2: Nun ni 
(komenci) novan jaron kun nova ku- 
raĝo. 3: En la (fini) jaro ni ne (ple- 
numi) multajn bonajn intencojn. 4: 
La tempo rapide (pasi) kaj ni ne 
(utili) ĉiun eblon. 5: Ni ofte (pasi) 
horojn, (okupi) de bagatelaj aferoj 
aŭ (babili) aŭ eĉ (klaĉi). 6: (Memori) 
la (perdi) ŝancojn, ni (voli) en la ĵus 
(komenci) jaro (ŝanĝi) nian vivma- 
nieron. 7 : La tempo (ŝanĝi) sed 
ni ne ĉiam (ŝangi) nin kun 
ĝi. 8: (Sperti) tion en la (pasi) jaro 
ni (honti) kaj (decidi) (dediĉi) nin al 
noblaj idealoj. 9: (Supozi), ke vi (in- 
tenci) regule (plenumi) la ekzercojn 
de ĉi tiu rubriko por (fari) bona Es- 
perantisto, ni (promesi) (kompili) la 
taskojn kaj ikorekti) la (fari) ekzer- 
cojn. 10: En la (veni) monatoj de la 
(komenci) jaro 1956-a vi ĉiam (esti) 
feliĉaj kaj multe (progresi). 

Ekzercojn korektotajn gelegantoj 
sendu al la kompilinto de la rubriko: 
S. S. de JONG Dzn, Waltaweg 3, 
TJERKWERD bij BOLSWARD, Fris- 
lando, Nederlando. 


„MI NE HAVAS TEMPON” 

, y Mi ne havastempon”, mi ĉiam ekdiras, 
Kiarn la estrar’ mian helpon deziras 
Por la propagando, por kurso aŭ festo, 
Aŭ se ĝi instigas min nur al ĉeesto 
De membrokunveno pri teda afero, 

De konversacio aŭ lumbildvespero 
Prelego, kunsido, kongreso , ekskurso, 
Publika leciono aŭ ia konkurso. 

Mi ne havas tempon kaj se mi ĝin havas, 
Ekzistas afer y kiu pli por mi gravas. 
Radio, revu’, detektiva romano, 

Min pli interesas ol eksterlandano , 

Se gekonatoj al briĝ y min invitas, 

Mi Esperanton volonte evitas. 

Kaj krome la mondo de ŝajno min tiras; 
Kinejon tri fojojn semajne mi iras. 

Mi ne havas tempon ; vi tion komprenas 
Sed tio ja por la estrar* ne konvenas. 
Ĝi devas labori kaj varbi kaj gvidi, 
Aranĝi, paroli, raporti kunsidi 
Kaj ĝi organizu, plenigu la kason, 

Ĝi per propagando atingu V amason, 

Do ĉia labor ’... de V estrar estas tasko 
Kaj mi ?... Nu, mi plendas, se estas fiasko! 

H. Veenstra. 


PLENA GRAMATIKO DE 
ESPERANTO 

de K. Kalocsag kaj G. Waringhien 
Ill-a kompletigita eldono . 

La ESPERANTO-PROPAGANDA 
CENTRO, Casella Postale 1175 -Milano 
(Italujo) eldonos en ĉi tiu jaro la su- 
prenomitan gravan verkon en tri a- 
partaj volumoj. 

I. Fonetiko, Morfologio kaj Sinetio. 

II. Sintakso. 

III. Vortfarado. 

Mendante antaŭ la 29-a de februaro 
1956 oni pagas por la la volumo Us. 
dol. 1,60 por la 2a Us.dol. 2.15; por 
la 3a Us.dol. 1.75 kaj por la tri volu- 
moj kune Us.dol. 5. 

Oni povas mendi la verkon ĉe nia 
Libro-Servo samtempe pagante la mo- 
mon en la ĝirkonto No 76915 de la 
Libro-Servo de L.E.E.N., Amsterdam. 

La prezoj en nederlanda valuto es- 
tas: I-F. 6,40; II-F. 8,60; III-F. 7,—; 
Kune F. 20,—. Post la apero la prezoj 
grave plialtiĝos I 


Verantu). uitgever: Vlaamse Esperan- 
tisten-bond Ste. Klara Dreef 59, Brugge. 
Ned. Esperantisten-Vereniging LEEN, 
Pgthagorasstr. 122, Amsterdam O, Druk- 
kerij Krol, Hoofdstraat 29, Uithuizen 
(Ned.). 




